Pr Liisa-Ly Pakosta

Justiits- ja digiminister

6.11.2024

**Kirjalik küsimus seoses Eesti Energia hinnakujunduse varjamise seaduslikkusega**

Lugupeetud Liisa-Ly Pakosta

Avaliku teabe seaduse paragrahvi 28 lõike 1 punkti 26 kohaselt on teabevaldaja kohustatud avalikustama järgmise tema ülesannetega seotud olemasoleva teabe: andmed kaubaturul valitsevas seisundis olevate, eri- või ainuõigust või loomulikku monopoli omavate äriühingute hinnakujunduse kohta.

Ei ole mingit kahtlust, et Eesti Energia on energiaturul valitsevas seisundis olev äriühing, mistõttu peaks tema hinnakujundus olema avalik.

Ka elektrituruseaduse paragrahvi  763 lõige 3 sätestab, et üldteenuse osutaja avaldab kalendrikuus üldteenuse korras müüdud elektrienergia hinna koos selle aluseks olevate andmete ja arvutuskäiguga oma veebilehel järgmise kuu üheksandaks kuupäevaks.

Paraku on Eesti Energia kuulutanud hinnas sisalduvate põhjendatud kulude ja mõistliku ärikasumi osakaalu ärisaladuseks ning järelevalvemenetluse läbiviimisel ei tunnistanud selles osas puudusi ei Konkurentsiamet ega Andmekaitse Inspektsioon.

Lähtudes Riigikogu kodu- ja töökorra seaduse paragrahvist 147, palun vastata järgmisele küsimustele:

1. Kas Teile on teada, millistest õiguslikust alusest on hinnakujunduse varjamisel lähtunud Eesti Energia? Kas selline hinnakujunduse varjamine on seaduslik?
2. Miks ignoreerisid seaduses sätestatut hinnakujunduse avaldamise kohustust

järelevalvemenetluse läbiviimisel Justiitsministeeriumi alluvuses olevad
Konkurentsiamet ja Andmekaitse Inspektsioon?

Mart Maastik

Riigikogu liige